《访子威都事不遇》
元代·黄清老

清晓抱绿绮，来就夫君弹。
夫君久已出，野水流花间。
石涧度微雨，秋生湖上山。
松阴坐永日，心与云俱闲。
人事有离合，白鸥聊共还。

作者简介：（1290—1348）元邵武人，字子肃。笃志励学，泰定帝泰定四年进士，除翰林国史院典籍官，迁应奉翰林文字兼国史院编修。出为湖广儒学提举。时人重其学行，称樵水先生。有《春秋经旨》、《四书一贯》。